粵語文法

粵語係分析語，句中嘅字詞次序決定成句嘅意思；主題通常都放喺一句開頭，所以粵語算做話題優先語言。

粵語詞素毋會用變位表示語法功能；要表達時間、性別或者單眾數，會加補充詞：用副詞嚟表達時態；用疑問詞變一句做條問題；用感嘆詞表達語氣。有時亦要靠上文下理推斷。

代名詞 
好似第啲漢藏系語言咁，粵語嘅代名詞一身兼擔主格同賓格嘅文法功能。粵語用下面呢啲代名詞：

另外，粵語重由文言文道繼承徂相當一部份第二人稱敬稱，包括：

連繫詞 
粵語嘅「係」更多係用來做聯繫詞。
例：「尋日係中秋節。」

粵語嘅形容詞可以直接做謂語，形容詞前面唔一定要加「係」。
 例一：「間房好大。」
 例二：✲「間房係好大。」
 例二：「間房係好大，不過家私就有啲陳舊嘞。」

「係」[hai6]同「喺」[hai2]係兩個唔同嘅字。「喺」同「響」[hoeng2]係用嚟表示時間同地點，相當於普通話嘅「在」。
例如：「我爾今喺圖書館。」

否定句 
粵語最常見嘅否定成份包括「毋／唔」、「無」同「未」。

「毋」 

「毋」係最常見嘅否定語素，可以否定名詞、動詞、形容詞、副詞甚至介詞等。

例如：「我食得花生。」

加「毋」字就變：「我毋食得花生。」／「花生我毋食得。」

「無」、「冇」

「無」除徂係「有」嘅反義詞之外，重經常做動詞嘅否定語素，強調「動作喺過去無發生」。

「有」嘅相反係「冇」，唔係「唔有」。

喺其他一啲粵語方言裡面，「冇」同「唔」係唔分嘅。

喺呢啲方言入邊，「有」嘅相反係「冇有」，「係」嘅相反係「冇係」。

「無」、「冇」用法有以下分別：
「無」前綴名詞可以解「不附帶」，「冇」前綴名詞淨係解「缺乏」。例：「無條件投降」／「冇條件投降」。
「無」前綴名詞時，該名詞可後綴名詞或動詞；「冇」前綴名詞時，該名詞只可後綴動詞。例：「無條件投降」／「冇條件投降」。
「無」前綴名詞時，兩詞可成複合詞形容其後名詞；「冇」前綴名詞時，該名詞亦可後綴名詞，令後兩詞成爲複合詞。例：「無汽水」=缺乏氣體嘅水，「冇汽水」=缺乏氣體嘅水／缺乏汽水。

「未」 

「未」係另一隻否定語素，通常祇可以否定動詞、形容詞同副詞，否定經歷、短時經過：

佢會去，但佢而家未去。

你仲未去？
 我未食飯。
 我未食過燒鵝。

否定經歷時，「未」「冇」好多時都幾近：

我未食過燒鵝。
 我冇食過燒鵝。

但「未」會喺以下語境同「冇」有區別，側重「動作喺過去冇發生，但係本應發生／喺未來有可能發生」嘅含義，而「冇」就純粹表示「動作喺過去冇發生」：

我冇去到現場。
 我未去到現場。
表示過去動作嘅否定，就用「冇」：

幾日冇見，……
有啲方言或者舊時粵語入邊，有用「未曾」或者合音字「吂(mang6)」表示「未」。

「唔好」同「咪」 
「唔好」同「咪」係專門用來否定動詞命令式嘅否定語素，用來阻止動作發生。

要用命令嘅口氣阻止人做某啲嘢，就要用「唔好＋動詞」或者「咪＋動詞」咁樣嘅形式。
 例如：「唔好睇戲。」／「咪睇戲。」

「唔」字除咗可以將肯定句變成否定句之外，重可以將一個字轉成佢嘅反義詞。有時加咗「唔」字意思會有啲唔同。

意思變咗嗰啲可以有「咗」字跟喺後面，冇變嗰啲就唔可以。

啱　　我唔見咗我本書「I lost my book」
 毋啱　我唔食咗嘢「I did not eat」

問題

是非題 
最常見嘅是非問題詞序係：動詞＋唔＋動詞
例1：「你識唔識講廣東話？」
例2：「有冇紅綠燈？」

如果個動詞有多過一個字，舊陣時嘅粵語係重複澌成個動詞嘅，但係今日嘅穗港粵語淨係重複動詞嘅頭一個字。
例1：「你鍾唔鍾意食年糕？」
例2：「你跑唔跑步？」

有其他方言保留徂重複澌成個動詞嘅作法。
例1：「你鍾意唔鍾意食年糕？」
例2：「你跑步唔跑步？」

「係唔係」穗港粵語通常都縮成「係咪」。
例：「佢係咪加拿大人？」

如果想用強調語氣，可以用另一種語序：「係唔係」＋動詞＋語氣助詞。
例1：「你係唔係跑步先？」
例2：「你係唔係鍾意食年糕先？」
例3：「你係唔係畀錢我㗎？」
有啲方言或者用家傾向將否定詞置尾。

例：「有紅綠燈冇？」

疑問詞 
粵語嘅疑問詞有：

指示詞 

粵語指示詞分方位指示、程度指示、方式指示；方位指示一般分遠近，有啲地方分埋遠中近；程度指示、方式指示唔分遠近。

量詞 
粵語量詞有好多種，有表示唔同排列組合方式嘅「迾」、「摣」、「幫」等等，有表示唔同形狀嘅「嚿」、「𤗲」、「幡」、「塊」、「轆」、「橛」、「柵」、「粒」、「笪」等等，亦有表示時間嘅「字」、「骨」、「排」、「秋」、空間嘅「笪」、「揇」之類。比較特殊嘅量詞係「個」、「啲」，分別係泛用嘅單數量詞同複數量詞、或者少數）。有啲埞會用「隻」代替「個」作為單數泛量詞。

粵語當中嘅量詞可以喺受領屬名詞前，名詞、代詞後，表示領屬、指代：

我個仔
 我啲仔
 佢哋幫友

前面唔接名詞表特指：

個仔
 啲仔

特別係廣府粵語當中，量＋名亦都會表示不定指，即都會默認有「一」：

畀杯水我

有啲量詞唔可以帶數詞：

呢排／＊呢三排

擁有格 
領屬可以用「嘅」表示：

阿爸嘅屋
 間屋係阿爸嘅
 阿爸嘅仔

領屬亦可以用量詞表示領屬定語，但唔作表語。量詞表領屬帶特指抑或強調意味。因為量詞本身有單數複數、有唔同排列抑或形狀，受領屬名詞嘅數、排列、形狀等等性質都會透過表示領屬嘅量詞體現出嚟：

阿爸間屋
 間屋係阿爸嘅屋
 阿爸啲屋
 阿爸迾屋
 阿爸個仔
 阿爸啲仔
 阿爸嚿仔
 阿爸橛仔

體、時、助詞

體

完成體／完整體 
「咗」用嚟講啲嘢係完咗。
啲冬甩凍咗快啲食啦。

進行體 
「緊」用嚟講啲嘢係發生當中。
煮緊飯，咪搞我。

持續體 
「住」用喺表達某啲持續動作嘅狀態，抑或動作結果嘅狀態，好多時唔可以單獨成句：

你戴住頂帽做乜嘢？
 佢望住個天唔知惗緊乜。

「定」「實」作為持續體嗰陣強調穩定唔喐：
企定喺度。
揸實支槍。

經歷體 
「過」作為經歷體，表示有過某啲經歷。
我未去過日本。

開始體 
「起上嚟」「起身」表示動作、狀態變化嘅開始：

熱起上嚟
睇起上嚟
熱起身
睇起身

有時又可以用「起」作開始體：

講起就唔停。

有時「開」都可以作開始體：

講開又講……

繼續體 
「落去」表示動作嘅繼續：

噉樣食落去點會唔肥。

始續體 
「開」又可以表示動作開唨頭，並有持續落去嘅趨勢。
食開飯就唔好睇電視啦。

慣常體 
「開」亦表示某啲動作、狀態不溜係噉：
飲開奶茶。
有人認為「開」嘅呢兩種體態，衹係一種詞綴喺具體情況下嘅語用分別。

始成體 
同始續體對應，有啲學者認為「落」作詞尾係始成體，強調動作開始之後先至會觸發後尾動作、狀態；基本上始成體「落」唔單用，因為跟接續動作、狀態有拏褦：
啲嘢做落就知喇。

以下兩種體，有啲學者認為鑑於佢哋描述嘅係外部觀察到嘅動作過程、而唔係動作內部本身嘅開始、結束等等，所以唔應作為「體態」。

回復體 
「返」表示中斷、暫停嘅動作又繼續。
睇返條片。
又或者動作結果令到對象回復某啲狀態抑或回復到某啲埞：

畀返啲錢我。

又或者回復到形容詞表達嘅狀態：

天好返喇。

有時，「返」又喺現實狀態同預想狀態唔啱嗰陣時，某啲動作令到現實「回復」預想嘅情況：

高返少少就好喇。

喺「得返」、「剩返」入邊，「返」仲表達現實少過預想嘅情況：

得返一文。
剩返兩件。

有啲地方會用「回」表示回復體。

重行體 
「過」喺作為重行體嗰陣表示重做啲動作：

唔該你睇過條片啦。

其他一啲體態：

準備體 
「定」可以作為準備體，表示預先做某事、為唨將來作準備：

買定先。

短時體 
「吓」「陣」表示過程好短嘅動作：

睇吓就知。
唞陣先。

「吓」嘅時間仲要短。

嘗試體 
「吓」仲表示嘗試：

畀我飲吓。

時

過去 
似好多漢語一樣，冇單獨表示過去嘅助詞。但完整體助詞「咗」有時可以表達啲事發生喺過去：

做咗兩年警察。

將來 
「會」係發生喺將來嘅意思。

個天會幫我。

我遲早會轉校。

補語助詞

結果補語 
粵語結果補語有好多，一般攞動詞、形容詞充任：

「完」用嚟講啲嘢係做咗。
食完飯，打完機，上吓網先。
「扂」用嚟表示成功。

搞扂！

能性補語 
「得」可以插入謂補結構中間構成能性補語，又可以作為「最細能性補語」直接加喺謂語後尾：

瞓得著。
 睇得。

呢種能性補語用嚟表示可能、使能、能力：

搞得扂嘅。
 唔忍得佢。
 忍唔得佢。
 忍唔忍得？
 呢啲嘢唔玩得。
 佢好食得。

有啲方言入邊，「得」插入抑後置作能性補語衹表示可能，使能就用前置成分表示，句法上區分兩種含義：

落得車。
 毋落得車。
 得落車。
 毋得落車。

量化詞

加添量化詞 
「埋」用嚟表示擴充動作嘅對象範圍：

全稱量化詞 
「嗮」表示動作涵蓋對象最大範圍：

食嗮佢。

亦作完成、加強語氣嘅作用。
啲飯食晒啦。
攞晒啲衫褲出去曬太陽。
唔該晒。

鄧思穎。2015。《粵語語法講義》。香港：商務印書館。
張洪年。2007。《香港粤語語法的研究》。香港：中文大學出版社。
香港粵語慣用語研究
共性與差異：粵方言名詞短語研究／Similarities and Differences: A Study of Nominals in Yue Dialects
普通話、粵語比較義系詞句的句法差異及相關問題／The Copular Construction with a Comparative Interpretation in Mandarin and Cantonese
粵語謂詞性語氣詞／Predicative utterance particles in Cantonese
晚清粵語中八個特有的句末語氣詞／Eight Special Cantonese Sentence-final Particles in Late Qing Dynasty
試論粵語中的“區別詞”／Non-Predicative Adjectives in Cantonese
The Interclausal Functions of the Cantonese Progressive Marker Gan: Evidence from the Early and Contemporary Cantonese Corpus Data
粵語詞尾“定”的語法特點／Linguistic Properties of Suffix Ding6 in Cantonese

粵語